Diari Oficial de la Generalitat Valenciana


Sumari del DOGV 7852, del 17-08-2016 (2016/6630)

Proposta de Resolució de 4 d'agost de 2016, de la directora de l'Agència Valenciana del Turisme, de concessió d'ajudes 2016 dirigides a les empreses turístiques de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6630


Data del document
:   04-08-2016

Organisme emissor
:   Agència Valenciana del Turisme

Tipus de document
:   Anunci

Anàlisi jurídica

 Descriptors 

:   * Agència Valenciana del Turisme
    * ajuda pública

Proposta de Resolució de 4 d'agost de 2016, de la directora de l'Agència Valenciana del Turisme, de concessió d'ajudes 2016 dirigides a les empreses turístiques de la Comunitat Valenciana. [2016/6630]  
Antecedents de fet  
  
Primer. Per Resolució de 29 de febrer de 2016, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7738) del dia 10 de març de 2016, es convoquen les ajudes 2016 de l'Agència Valenciana del Turisme dirigides a les empreses turístiques de la Comunitat Valenciana i que contemplen dos programes: Programa 1: «Suport a la singularitat de l'oferta turística» i Programa 2: «Suport a la prestació de serveis turístics innovadors».  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als dos programes de l'esmentada resolució, que han donat lloc a la instrucció dels expedients indicats en els documents annex A i annex B, adjunt a aquesta proposta de resolució.  
Tercer. D'acord amb el que establix l'article 8.2 de la resolució de convocatòria, s'ha reunit la Comissió d'Avaluació d'Ajudes, en sessió de data 29 de juliol i 3 d'agost de 2016.  
Després de l'aplicació del que disposa la Resolució de 29 de febrer de 2016, per la qual es convoquen aquestes ajudes, especialment en l'article 8 d'aquesta, la Comissió d'Avaluació ha adoptat, entre altres, els acords següents:  
1. Aprovar la puntuació obtinguda per cadascuna de les sol·licituds que han sigut avaluades per l'òrgan instructor, d'acord amb els criteris de valoració establits en l'article 7. Criteris de valoració de sol·licituds de la Resolució de 29 de febrer de 2016, per la qual es regix aquesta convocatòria d'ajudes. De les 85 sol·licituds avaluades, la puntuació màxima ha sigut de 9,00 punts i la mínima de 4,00 punts.  
  
2. Aprovar el cost subvencionable determinat per l'òrgan instructor per a cadascuna de les sol·licituds, després de l'anàlisi de l'actuació per a la qual se sol·licita ajuda i especificar a quin dos capítols (IV i VII) correspon imputar aquest cost subvencionable.  
3. Fixar la intensitat de l'ajuda com s'indica a continuació:  
Despeses d'inversió, capítol VII:  
Programa 1: 49 % del cost subvencionable per a actuacions dirigides a l'impuls del turisme inclusiu i 29 % del cost subvencionable per a la resta d'actuacions.  
Programa 2: 39 % del cost subvencionable.  
Despeses corrents, capítol IV: s'aplica la intensitat d'ajuda màxima establida per la convocatòria del 50 % i 70 % del cost subvencionable.  
  
Aplicats els percentatges, el crèdit total adjudicat ascendix a 794.984,60 euros en capítol VII i 131.061,58 euros en capítol IV.  
4. Com a resultat de tot allò que s'ha exposat en els apartats anteriors, la Comissió va acordar informar favorablement la concessió de subvenció a totes les sol·licituds avaluades, les quals s'indiquen en els documents annex A, «Sol·licituds favorables. Programa 1: Suport a la singularitat de l'oferta turística», i Annex B, «Sol·licituds favorables. Programa 2: Suport a la prestació de serveis turístics innovadors», de l'acta de la sessió, en què consten els beneficiaris, les actuacions a subvencionar, la puntuació obtinguda i els import de l'ajuda.  
Traslladar els acords anteriors a la directora de l'Agència Valenciana del Turisme, la qual en compliment de l'article 8.4 de la Resolució de 29 de febrer de 2016, per la qual es convoquen aquestes ajudes, emetrà la corresponent proposta de resolució.  
  
Fonaments de dret  
  
Primer. La Resolució de 29 de febrer de 2016, del president de l'Agència Valenciana del Turisme, per la qual es convoquen les ajudes 2016 de l'Agència Valenciana del Turisme dirigides a les empreses turístiques de la Comunitat Valenciana, l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
Segon. La competència per a dictar aquesta proposta la té la directora de l'Agència Valenciana del Turisme d'acord amb les competències assignades per l'article 9 del Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.4, de la Resolució de 29 de febrer de 2016, citada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, i s'especificaran les persones o altres circumstàncies que individualitzen els efectes de l'acte per a cada interessat.  
  
Quart. L'article 24.4 de la Llei 38/2003, de 17 de novembre, General de Subvencions establix que haurà de notificar-se la proposta de resolució i concedir un termini de 10 dies per a la presentació d'al·legacions.  
Cinqué. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contempla la possibilitat que els actes administratius siguen objecte de publicació, amb efectes de notificació i així està previst en l'article 9.3 de la Resolució de 29 de febrer de 2016, per la qual es convoquen aquestes ajudes.  
Vistos els anteriors antecedents de fet i fonaments de dret, es proposa:  
I. Concedir subvenció als sol·licitants de les ajudes corresponents als programes: Programa 1: «Suport a la singularitat de l'oferta turística», i Programa 2: «Suport a la prestació de serveis turístics innovadors» de la Resolució de 29 de febrer de 2016, per la qual es regix aquesta convocatòria, que s'indiquen en els documents annex A i annex B d'aquesta proposta, amb indicació de l'actuació a subvencionar i l'import de l'ajuda.  
L'efectivitat de les subvencions estarà subordinada al compliment de les condicions següents:  
1. Complir les obligacions dels beneficiaris indicades en l'article 10 de la resolució de 29 de febrer de 2016.  
2. Aportar la documentació que s'indica en l'article 12, «Justificació de despeses», de la resolució de 29 de febrer de 2016, havent d'estar finalitzada l'actuació objecte de l'ajuda en aquesta data.  
3. El termini de presentació de la documentació justificativa finalitzarà el dia 30 de novembre de 2016.  
4. La realització de l'activitat per a la qual es concedix subvenció serà d'exclusiva responsabilitat del beneficiari. Així mateix aniran a càrrec seu els mitjans humans i materials que necessiten per al seu compliment.  
5. Correspon al beneficiari sol·licitar tots aquelles permisos, autoritzacions i llicències que corresponguen a la naturalesa del projecte a incentivar.  
6. El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
7. En totes les actuacions que resulten beneficiàries de les ajudes convocades per mitjà d'aquesta resolució, haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en: http://www.turisme.gva.es/opencms/opencms/turisme/es/contents/subvencion/subvencion.html'tam=.  
8. Qualsevol altres condicions previstes en la Resolució de 29 de febrer de 2016, per la qual es convoquen aquestes ajudes, en la Llei 38/2003, de 17 de novembre, General de Subvencions, entre elles les assenyalades en els articles 13 i 14 d'aquesta, en l'Ordre 34/2014, de 4 de novembre, de la Conselleria d'Economia, Indústria, Turisme i Ocupació per la qual es fixen les bases reguladores per a la convocatòria i concessió de d'ajudes per l'Agència Valenciana del Turisme, així com en qualsevol altra disposició en vigor, aplicable a aquestes ajudes.  
9. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'esmentada resolució de 29 de febrer de 2016 i en la resolució de concessió.  
  
10. L'import a justificar coincidirà, com a mínim, amb la totalitat del cost subvencionable. En el cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que s'ha de lliurar disminuirà en idèntica proporció, i donarà lloc a la pèrdua parcial del dret al cobrament de la subvenció.  
Sense perjuí de l'anteriorment exposat, en el cas d'aquelles sol·licituds l'import de les quals l'ajuda a lliurar siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
11. En cas que el cost subvencionable justificat de manera conforme siga inferior a l'import mínim establit en la convocatòria, perquè l'actuació siga subvencionable, 15.000 - per a despeses d'inversió i 3.000 - per a despesess corrents, es produirà la perduda total del dret al cobrament de la subvenció concedida.  
12. L- alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la falta o incompleta justificació de despeses efectivament realitzades i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
Aquestes ajudes es consideraran acceptades per cadascun de les persones interessades si en un termini de 10 dies hàbils, a comptar de la notificació d'aquesta proposta, no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
  
II. Publicar aquesta proposta en el Diari Oficial de la Comunitat Valenciana, amb efectes de notificació, i concedir un termini de 10 dies hàbils, a comptar de l'endemà de la publicació, per a la presentació d'al·legacions i posar de manifest l'expedient als interessats.  
  
  
València, 4 d'agost de 2016.- La directora de l'Agència Valenciana del Turisme: Raquel Huete Nieves.